नाराज लोगों ने फिलिस्तीन के 4 गावों पर हमला किया, घर-कारें जलाईं
West Bank Shooting Update फिलिस्तीनी गनमैन के हाथों रविवार को 2 इजराइलियों की मौत के बाद वेस्ट बैंक में हिंसा भड़क गई है। वेस्ट बैंक में रह रहे इजराइली लोगों ने फिलिस्तीनी गांवों
फिलिस्तीनी गनमैन के हाथों रविवार को 2 इजराइलियों की मौत के बाद वेस्ट बैंक में हिंसा भड़क गई है। वेस्ट बैंक में रह रहे इजराइली लोगों ने फिलिस्तीनी गांवों पर हमला बोल दिया। इस हमले में 37 साल के फिलिस्तीनी समीह-अल-अक्तश की मौत हो गई। वहीं करीब 390 फिलिस्तीनी घायल हुए हैं। हमला नबलस शहर के हुवारा, जतारा, बुरिन और असीर-अल-किब्लिया गांव में हुआ।
इसके बाद फिलिस्तीनी हमलावरों ने एक इजराइली-अमेरिकी व्यक्ति की गोली मारकर हत्या कर दी। इजराइली सेना के मुताबिक, हमलावरों ने इजराइली गाड़ियों पर तीन बार गोलियां चलाईं और बाद में अपनी गाड़ियों को भी जला दिया। अभी तक किसी भी फिलिस्तीनी संगठन ने इस हमले की जिम्मेदारी नहीं ली है। हालांकि, गाजा पट्टी पर कंट्रोल करने वाले आतंकी संगठन हमास ने कहा कि ये हमला इजराइलियों के हमले का जवाब था।
फिलिस्तीनियों पर मेटल रॉड और पत्थरों से हमला
सोमवार को फिलिस्तीनी गांवों पर हुए हमले में 30 से ज्यादा घरों और करीब 100 कारों में आग लगा दी गई। फिलिस्तीनी मीडिया के मुताबिक, लोगों पर मेटल रॉड और पत्थरों से हमला किया गया। इस दौरान इजराइली सेना ने हालात काबू में करने के लिए आंसू गैस के गोले छोड़े। हमले के बाद इजराइली अधिकारियों ने 8 आरोपियों को गिरफ्तार करने की जानकारी दी थी। हालांकि, बाद में उनमें से 6 को छोड़ दिया गया।
हिंसा के खिलाफ प्रदर्शन
इजराइली लोगों के फिलिस्तीनी गांवों पर हमले के बाद कई इजराइलियों ने विरोध प्रदर्शन भी किया। लोग बैनर-पोस्टर लेकर तेल अवीव की सड़कों पर नजर आए और उन्होंने हिंसा खत्म करने के लिए नारे लगाए। इस दौरान इजराइली सेना भीड़ पर काबू करने की कोशिश करती रही।
अमेरिका ने हिंसा की निंदा की
इस हिंसा के बाद अमेरिकी विदेश मंत्रालय के प्रवक्ता नेड प्राइज ने कहा- वेस्ट बैंक में फिलिस्तीनियों पर हुआ हमले की हम निंदा करते हैं। हमें उम्मीद है कि इजराइल की सरकार हमले की पूरी जिम्मेदारी लेते हुए आरोपियों के खिलाफ सख्त कार्रवाई करेगी। साथ ही फिलिस्तीनियों को भी सही मुआवजा दिया जाएगा।
फिलिस्तीनी राष्ट्रपति ने इजराइली सरकार को जिम्मेदार ठहराया
फिलिस्तीनी राष्ट्रपति महमूद अब्बास ने इस हिंसा के लिए इजराइली सरकार को जिम्मेदार ठहराया है। उन्होंने कहा कि ये आतंकी गतिविधि उन लोगों ने की है जो इजराइली सेना के कंट्रोल वाले इलाके में रहते हैं। दूसरी तरफ इजराइल के प्रधानमंत्री बेन्जामिन नेतनयाहू ने शांति की अपील की है। उन्होंने कहा कि लोगों को शांत रहते हुए इजराइली सेना की आरोपियों को पकड़ने में मदद करनी चाहिए।
इससे पहले फिलिस्तीनी हमलावरों ने ब्राचा में रहने वाले 2 इजराइली भाइयों की गोली मारकर हत्या कर दी थी। दोनों भाई हुवारा से गुजर रहे थे जब एक फिलिस्तीनी हमलावर उनकी कार में घुस गया और उन पर गोलियां चला दीं।
ये खबरें भी पढ़ें...
फिलिस्तीन के आतंकी संगठन का इजराइल पर हमला:नेतन्याहू की फौज के अटैक में 11 लोग मारे गए थे, हमास ने रॉकेट हमले से जवाब दिया
गाजा में गुरुवार को इजराइली सेना और फिलिस्तीनी आतंकी संगठन हमास ने एक-दूसरे पर हमले किए। हमास ने अपने कब्जे वाले गाजा पट्टी से इजराइल पर 6 रॉकेट दागे। इजराइली सेना ने आयरन डोम डिफेंस सिस्टम से 5 रॉकेट को मार गिराया। छठवां रॉकेट खाली मैदान में जाकर गिरा। पूरी खबर पढ़ें...
इजरायल में फिलिस्तीनियों के वुल्फ अटैक की वापसी:यहूदियों की भीड़ को रौंदते हुए निकली कार, 6 साल के बच्चे समेत 2 लोगों की मौत
इजरायल की पुलिस ने शनिवार को जानकारी दी है कि यरुशलम में एक फिलस्तीनी ने यहूदियों के समूह पर तेज रफ्तार कार चढ़ा दी। इसमें एक 6 साल के बच्चे समेत दो की मौत हो गई। जबकि कई लोग घायल हो गए हैं। पूरी खबर पढ़ें...